Telšių senosios kapinės

Telšių senosios kapinės – kapinės Telšiuose, Gėlių g. 17, ant aukščiausios mieste Bobės kalvos.Geologai apie Telšių kalvų kilmę. Alkas.lt. Nuoroda tikrinta 2024-10-21. Kapinės riboto laidojimo, plotas – 2,62 ha.Duomenys apie Telšių rajono savivaldybės teritorijoje esančias kapines. Telsiai.lt. Nuoroda tikrinta 2024-10-21. Šalimais, kitapus Stoties g., plyti žydų senosios kapinės.

 Istorija 
Telšių senosiose kapinėse pradėta laidoti nuo 1795 m.Kapinių koplyčios: dviejų bendruomenių skirtingi požiūriai. Kalvotoji Žemaitija. Nuoroda tikrinta 2024-10-21. 

Stovėjo medinė kapinių koplyčia, kurioje bent kartą metuose buvo laikomos šv. Mišios. Apie 1941 m. nugriauta.

Teigiama, kad kapinėse išlikę 19 Nep­rik­lau­so­my­bės ko­vų (1918–1920) da­ly­vių, žu­vu­sių 1919 m., kapų.Pa­gar­bos šven­tie­siems ir mi­ru­sie­siems lai­kas. Telšių žinios. Nuoroda tikrinta 2024-10-21.

1996 m. birželio 23 d. šiose kapinėse atidengtas antkapinis paminklas „Pieta“, skirtas atminti čia palaidotus 75 politinius kalinius, kuriuos 1941 m. birželio naktį iš 24 į 25 d. Rainių miškelyje nukankino NKVD-NKGB Telšių apskrities skyriaus darbuotojai ir jų talkininkai. Paminklas stovi netoliese įėjimo į kapines.Telšių miesto senosios kapinės. Telsiai.lt. Nuoroda tikrinta 2024-10-21.

 Žymių žmonių kapai 
 Oskaras Goeldneris (1867–1927) – chemikas, vaistininkas, mecenatas, burmistras,
 Jurgis Narjauskas (1876–1943) – Romos katalikų prelatas, diplomatas, dėstytojas, visuomenės veikėjas, vertėjas,
 Leopoldas Petras Andrijauskas (1868–1947) – dailininkas, mecenatas,
 Juozas Butkus (1893–1947) – poetas, visuomenės veikėjas,Žemaičių žemė, 2004 / 3 (44), p. 56.
 Vladislava Folinaitė (1884-1953) – žemaičių krašto poetė, literatė,
 Feliksas Milevičius (1883–1965) – „Kanklių“ draugijos vienas iš steigėjų, teatralas, knygyno savininkas, burmistras,
 Albinas Jasenauskas (1886–1973) – kompozitorius, vargonininkas, chorvedys,
 Vitas Valatka (1927–1977) – muziejininkas, archeologas,
 Konstantinas Dobrovolskis (1905–1985) – muzikas, dirigentas, mokytojas,
 Teklė Kryževičiūtė (1927–1991) – poetė,
 Irena Dilevičienė-Jasenauskaitė (1910–2007) – pedagogė,
 Laimutė Teresė Valatkienė (1937–2018) – muziejininkė, archeologė.

 Išnašos 

Kategorija:Telšiai
Kategorija:Telšių rajono kapinės